Dr. Ernst Jacobus van Jaarsveld (19 Februarie 1953 - ) is 'n Suid-Afrikaanse plantkundige. Na skool het hy sy Nasionale Diploma in Plantkunde aan die Pretoria Technikon behaal. Hy voltooi sy MSc. graad aan die Universiteit van Natal in 1990 en voltooi sy PhD onder die leiding van prof. Abraham Erasmus van Wyk aan die Universiteit van Pretoria. Van Jaarsveld is 'n deskundige op die gebied van vetplante en ander plante wat aangepas het in droogte toestande. Daar is drie spesies na hom vernoem: Anginon jaarsveldii B.L. Burtt, Plectranthus ernstii Codd en Eriosperum ernstii P.L. Perry. Die standaard skrywerafkorting van Jaarsv. word gebruik om Ernst van Jaarsveld as die skrywer aan te dui wanneer 'n botaniese naam genoem word. Lys van botaniste volgens outeursafkorting https://plants.jstor.org/stable/10.5555/al.ap.person.bm000010029